Official Journal L 236 , 23/09/2003 P. 0799 - 0801



5. AN tAONTAS CUSTAIM An Conradh ag bunú an Chomhphobail Eorpaigh, Cuid a Trí, Teideal I, Saorghluaiseacht earraí, Caibidil 1, An tAontas Custaim 31992 R 2913: Rialachán (CEE) Uimh. 2913/92 ón gComhairle an 12 Deireadh Fómhair 1992 ag bunú Chód Custaim an Chomhphobail (IO Uimh. L 302, 19.10.1992, lch. 1) mar atá arna leasú go deireanach le: - 32000 R 2700: Rialachán (CE) Uimh. 2700/2000 ó Pharlaimint na hEorpa agus ón gComhairle an 16.11.2000 (IO L 311, 12.12.2000, lch. 17); 31993 R 2454: Rialachán (CEE) Uimh. 2454/93 ón gCoimisiún an 2 Iúil 1993 ag leagan síos forálacha chun Rialachán (CEE) Uimh. 2913/92 ón gComhairle ag bunú Chód Custaim an Chomhphobail a chur chun feidhme (IO L 253, 11.10.1993, lch. 1), mar atá arna leasú go deireanach le: - 32002 R 0444: Rialachán (CEE) Uimh. 444/2002 ón gComhairle an 11.3.2002 (IO L 68, 12.3.2002, lch. 11). Beidh feidhm ag Rialachán (CEE) Uimh. 2913/92 agus Rialachán (CEE) Uimh. 2454/93 maidir leis na Ballstáit nua faoi réir na bhforálacha sonracha seo a leanas: 1. D'ainneoin Airteagal 20 de Rialachán (CEE) Uimh. 3913/92, earraí atá ar dháta an aontachais i stóráil shealadach nó faoi cheann de na córacha agus nósanna imeachta custaim dá dtagraítear in Airteagal 4(15)(b) agus (16)(b) go (g) den Rialachán sin sa Chomhphobal arna mhéadú, nó atá á n-iompar laistigh den Chomhphobal arna mhéadú tar éis bheith faoi réir foirmiúlachtaí custaim, beidh siad saor ó dhleachtanna custaim agus aon bhearta eile custaim nuair a iontrálfar i saorchúrsaíocht iad ar choinníoll go dtíolactar aon cheann de na cruthúnais seo a leanas: (a) cruthúnas tionscnaimh fabhair arna eisiúint go cuí faoi cheann de na Comhaontuithe Eorpacha (atá liostaithe thíos) nó faoi na comhaontuithe fabhair coibhéiseacha arna dtabhairt i gcrích idir na Ballstáit nua féin ina bhfuil toirmeasc ar aisíocaíocht dleachtanna custaim ar ábhair neamh-thionscnaimh arna n-úsáid i monarú táirgí dá ndéantar cruthúnas tionscnaimh a eisiúint nó a dhéanamh amach nó ar dhíolúine ó dhleachtanna custaim den sórt sin (riail na neamh-aisíocaíochta); (b) aon cheann de na cruthúnais ar stádas Comhphobail dá dtagraítear in Airteagail 314c agus 315 de Rialachán (CEE) Uimh. 2454/93. 2. Chun críocha na cruthúnais dá dtagraítear i mír 1(b) thuas a eisiúint i ndáil leis an staid ar dháta an aontachais agus i dteannta le forálacha Airteagal 4(7) de Rialachán (CEE) Uimh. 291/92, ciallóidh "earraí Comhphobail": - earraí arna bhfáil go hiomlán ar chríoch aon cheann de na Ballstáit nua faoi choinníollacha is comhionann le coinníollacha Airteagal 23 de Rialachán (CEE) Uimh. 2913/92 nach n-ionchorpraíonn earraí arna n-allmhairiú ó thíortha nó críocha eile; - earraí arna n-allmhairiú ó thíortha nó críocha seachas an tír i dtrácht agus arna scaoileadh le haghaidh saorchúrsaíochta sa tír sin; - earraí arna bhfáil nó arna dtáirgeadh sa tír i dtrácht ó earraí dá dtagraítear sa dara fleasc den mhír seo, agus uathu siúd amháin, nó ó earraí dá dtagraítear sa chéad fhleasc agus sa dara fleasc den mhír seo. Na Comhaontuithe Eorpacha: - 21994 A 1231 (34): Comhaontú Eorpach ag bunú comhlachais idir na Comhphobail Eorpacha agus a mBallstáit, de pháirt amháin, agus Poblacht na Seice, den pháirt eile - Prótocal 4 maidir leis an sainmhíniú den choincheap táirgí tionscnaimh agus le modhanna comhair riarthaigh [5]; - 21998 A 1231 (34): Comhaontú Eorpach ag bunú comhlachais idir na Comhphobail Eorpacha agus a mBallstáit, de pháirt amháin, agus Poblacht na hEastóine, den pháirt eile - Prótocal 3 maidir leis an sainmhíniú de tháirgí tionscnaimh agus le modhanna comhair riarthaigh [6]; - 21998 A 0202 (01): Comhaontú Eorpach ag bunú comhlachais idir na Comhphobail Eorpacha agus a mBallstáit, de pháirt amháin, agus Poblacht na Laitvia, den pháirt eile - Prótocal 3 maidir leis an sainmhíniú de tháirgí tionscnaimh agus le modhanna comhair riarthaigh [7]; - 21998 A 1231 (34): Comhaontú Eorpach ag bunú comhlachais idir na Comhphobail Eorpacha agus a mBallstáit, de pháirt amháin, agus Poblacht na Liotuáine, de pháirt eile - Prótocal 3 maidir leis an sainmhíniú de tháirgí tionscnaimh agus le modhanna comhair riarthaigh [8]; - 21993 A 1231 (13): Comhaontú Eorpach ag bunú comhlachais idir na Comhphobail Eorpacha agus a mBallstáit, de pháirt amháin, agus Poblacht na hUngáire den pháirt eile - Prótocal 4 maidir leis an sainmhíniú den choincheap táirgí tionscnaimh agus le modhanna comhair riarthaigh [9]; - 21993 A 1231 (18): Comhaontú Eorpach ag bunú comhlachais idir na Comhphobail Eorpacha agus a mBallstáit, de pháirt amháin, agus Poblacht na Polainne, den pháirt eile - Prótocal 4 maidir leis an sainmhíniú den choincheap táirgí tionscnaimh agus le modhanna comhair riarthaigh [10]; - 21999 A 1231 (13): Comhaontú Eorpach ag bunú comhlachais idir na Comhphobail Eorpacha agus a mBallstáit, ag gníomhú dóibh faoi chuimsiú an Aontais Eorpaigh, de pháirt amháin, agus Poblacht na Slóivéine, den pháirt eile - Prótocal 4 maidir leis an sainmhíniú den choincheap táirgí tionscnaimh agus le modhanna comhair riarthaigh [11]; - 21994 A 1231 (30): Comhaontú Eorpach ag bunú comhlachais idir na Comhphobail Eorpacha agus a mBallstáit, de pháirt amháin, agus Poblacht na Slóvaice, den pháirt eile - Prótocal 4 maidir leis an sainmhíniú den choincheap táirgí tionscnaimh agus le modhanna comhair riarthaigh [12]. 3. Gan dochar do chur i bhfeidhm aon bheart a chineann ón gcomhbheartas tráchtála, glacfar sna Ballstáit nua faoi seach le cruthúnais tionscnaimh arna n-eisiúint go ceart ag tríú tíortha faoi chuimsiú comhaontuithe fabhair arna dtabhairt i gcrích ag na Ballstát nua leis na tíortha sin nó faoi chuimsiú reachtaíocht náisiúnta aontaobhach na mBallstát nua, ar chuntar: (a) go ndeonaíonn fáil tionscnaimh den sórt sin cóir tharaife fabhair ar bhonn na mbeart taraife fabhair i gcomhaontuithe nó socruithe arna dtabhairt i gcrích ag an gComhphobal le tríú tíortha nó grúpaí díobh nó arna nglacadh aige ina leith, dá dtagraítear in Airteagal 20(3)(d) agus (e) de Rialachán (CEE) Uimh. 2913/92; (b) go bhfuiltear tar éis an cruthúnas tionscnaimh agus na doiciméid iompair a eisiúint an lá roimh an aontachas ar a dhéanaí; (c) go gcuirtear an cruthúnas tionscnaimh faoi bhráid na n-údarás custaim ceithre mhí i ndiaidh an aontachais ar a dhéanaí. Nuair a dearbhaíodh earraí le haghaidh allmhairiú i mBallstát nua roimh dháta an aontachais, faoi shocruithe fabhair atá i bhfeidhm sa Bhallstát nua sin an tráth sin, glacfar freisin sna Ballstáit nua leis an gcruthúnas tionscnaimh arna eisiúint go cúlghabhálach faoi na socruithe sin ar chuntar go dtíolactar do na húdaráis chustaim é laistigh de thréimhse ceithre mhí ó dháta an aontachais. 4. Údaraítear do Phoblacht na Seice, don Eastóin, don Laitvia, don Liotuáin, don Ungáir, don Pholainn, don tSlóivéin agus don tSlóvaic na húdaruithe lenar deonaíodh an stádas "onnmhaireoirí formheasta" faoi chuimsiú na gcomhaontuithe arna dtabhairt i gcrích le tríú tíortha a choinneáil, ar chuntar: (a) go bhforáiltear freisin d'fhoráil den sórt sin sna comhaontuithe arna dtabhairt i gcrích roimh dháta an aontachais ag na tríú tíortha sin leis an Aontas; agus (b) go gcuireann na honnmhaireoirí formheasta na rialacha tionscnaimh Comhphobail i bhfeidhm. Déanfaidh na Ballstáit nua údaruithe nua arna n-eisiúint faoi choinníollacha na reachtaíochta Comhphobail a chur in ionad na n-údaruithe sin tráth nach déanaí ná bliain tar éis dháta an aontachais. 5. Go ceann tréimhse trí bliana tar éis an cruthúnas tionscnaimh i dtrácht a eisiúint, glacfaidh údaráis inniúla custaim na mBallstát láithreach agus na mBallstát nua le hiarrataí ar fhíorú iardain cruthúnas tionscnaimh arna eisiúint faoi na comhaontuithe agus na socruithe fabhair dá dtagraítear i míreanna 3 agus 4 agus féadfaidh na húdaráis sin iarrataí den sórt sin a dhéanamh go ceann tréimhse trí bliana tar éis glacadh leis an gcruthúnas tionscnaimh mar thacaíocht le dearbhú saorchúrsaíochta. 6. Nuair a eisíodh an cruthúnas tionscnaimh agus/nó na doiciméid iompair roimh dháta an aontachais agus nuair is gá foirmiúlachtaí custaim i ndáil le trádáil earraí idir na Ballstáit nua agus na Ballstáit láithreacha nó idir na Ballstáit nua féin, beidh feidhm ag forálacha na bPrótacal maidir leis an sainmhíniú den choincheap "táirgí tionscnaimh" agus le modhanna comhair riarthaigh a ghabhann leis na Comhaontuithe ábhartha. 7. Beidh feidhm ag na nósanna imeachta a rialaíonn stórasú custaim atá leagtha síos in Airteagail 84 go 90 agus 98 go 113 de Rialachán (CEE) Uimh.2913/92 agus Airteagail 496 go 535 de Rialachán (CEE) Uimh. 2454/93 maidir leis na Ballstáit nua faoi réir na bhforálacha sonracha seo a leanas: - déanfar an nós imeachta a urscaoileadh faoi choinníollacha na reachtaíochta Comhphobail. Nuair a éiríonn fiachas custaim as an urscaoileadh, measfar gur acmhainní dílse an Chomhphobail an méid arna íoc. Nuair a chinntear méid an fhiachais chustaim ar bhonn rangú taraife na n-earraí allmhairíochta, an chustamluacha agus chainníocht na n-earraí allmhairíochta tráth glactha an dearbhaithe iad a bheith curtha faoi stórasú custaim agus nuair a glacadh leis an dearbhú sin roimh an aontachas, is iad na heilimintí sin na heilimintí a thig ón reachtaíocht is infheidhme roimh dháta an aontachais sa Bhallstát nua i dtrácht. 8. Beidh feidhm ag na nósanna imeachta a rialaíonn próiseáil isteach atá leagtha síos in Airteagail 84 go 90 agus 114 go 129 de Rialachán (CEE) Uimh.2913/92 agus Airteagail 496 go 523 agus 536 go 550 de Rialachán (CEE) Uimh. 2454/93 maidir leis na Ballstáit nua faoi réir na bhforálacha sonracha seo a leanas: - déanfar an nós imeachta a urscaoileadh faoi choinníollacha na reachtaíochta Comhphobail. Nuair a éiríonn fiachas custaim as an urscaoileadh, measfar gur acmhainní dílse an Chomhphobail an méid arna íoc. Nuair a chinntear méid an fhiachais chustaim ar bhonn rangú taraife, chainníocht, chustamluach agus thionscnamh na n-earraí allmhairíochta tráth glactha an dearbhaithe iad a bheith curtha faoi phróiseáil isteach agus nuair a glacadh leis an dearbhú sin roimh dháta an aontachais, is iad na heilimintí sin na heilimintí a thig ón reachtaíocht is infheidhme roimh an aontachas sa Bhallstát nua i dtrácht; - nuair a éiríonn fiachas custaim as an urscaoileadh, d'fhonn an cothromas a choimeád ar bun idir sealbhóirí údaruithe arna mbunú sna Ballstáit láithreacha agus sealbhóirí sna Ballstáit nua, íocfar ús cúiteach ar na dleachtanna allmhairíochta atá dlite faoi choinníollacha na reachtaíochta Comhphobail ó dháta an aontachais; - má glacadh leis an dearbhú um próiseáil isteach faoi chóras aisíocaíochta dleachta, is é an Ballstát nua ar a chostas féin a dhéanfaidh an aisíocaíocht dleachta faoi choinníollacha na reachtaíochta Comhphobail má tabhaíodh an fiachas custaim a n-iarrtar a aisíocaíocht dleachta roimh dháta an aontachais. 9. Beidh feidhm ag na nósanna imeachta a rialaíonn próiseáil faoi rialú custaim atá leagtha síos in Airteagail 84 go 90 agus 130 go 136 de Rialachán (CEE) Uimh.2913/92 agus Airteagail 496 go 523 agus 551 go 552 de Rialachán (CEE) Uimh. 2454/93 maidir leis na Ballstáit nua faoi réir na bhforálacha sonracha seo a leanas: - déanfar an nós imeachta a urscaoileadh faoi choinníollacha na reachtaíochta Comhphobail. Nuair a éiríonn fiachas custaim as an urscaoileadh, measfar gur acmhainní dílse an Chomhphobail an méid arna íoc. 10. Beidh feidhm ag na nósanna imeachta a rialaíonn allmhairiú sealadach atá leagtha síos in Airteagail 84 go 90 agus 137 go 144 de Rialachán (CEE) Uimh.2913/92 agus Airteagail 496 go 523 agus 553 go 584 de Rialachán (CEE) Uimh. 2454/93 maidir leis na Ballstáit nua faoi réir na bhforálacha sonracha seo a leanas: - déanfar an nós imeachta a urscaoileadh faoi choinníollacha na reachtaíochta Comhphobail. Nuair a éiríonn fiachas custaim as an urscaoileadh, measfar gur acmhainní dílse an Chomhphobail an méid arna íoc. Nuair a chinntear méid an fhiachais chustaim ar bhonn rangú taraife, chainníocht, chustamluach agus thionscnamh na n-earraí allmhairíochta tráth glactha an dearbhaithe iad a bheith curtha faoi allmhairiú sealadach agus nuair a glacadh leis an dearbhú sin roimh an aontachas, is iad na heilimintí sin na heilimintí a thig ón reachtaíocht is infheidhme roimh an aontachas sa Bhallstát nua i dtrácht; - nuair a éiríonn fiachas custaim ón urscaoileadh, d'fhonn an cothromas a choimeád ar bun idir sealbhóirí údaruithe arna mbunú sna Ballstáit láithreacha agus sealbhóirí sna Ballstáit nua, íocfar ús cúiteach ar na dleachtanna allmhairíochta atá dlite faoi choinníollacha na reachtaíochta Comhphobail ó dháta an aontachais. 11. Beidh feidhm ag na nósanna imeachta a rialaíonn próiseáil amach atá leagtha síos in Airteagail 84 go 90 agus 145 go 160 de Rialachán (CEE) Uimh.2913/92 agus Airteagail 496 go 523 agus 585 go 592 de Rialachán (CEE) Uimh. 2454/93 maidir leis na Ballstáit nua faoi réir na bhforálacha sonracha seo a leanas: - déanfar an nós imeachta a urscaoileadh faoi choinníollacha na reachtaíochta Comhphobail. Nuair a éiríonn fiachas custaim as an urscaoileadh, measfar gur acmhainní dílse an Chomhphobail an méid arna íoc. Beidh feidhm ag an dara mír d'Airteagal 591 de Rialachán (CEE) Uimh. 2454/93 mutatis mutandis maidir le hearraí onnmhairíochta sealadaí arna n-onnmhairiú go sealadach ó na Ballstáit nua roimh dháta an aontachais. 12. Beidh údaruithe arna nglacadh roimh dháta an aontachais ar mhaithe leis na nósanna imeachta custaim dá dtagraítear i míreanna 8, 9 agus 11 thuas bailí go dtí deireadh a mbailíochta nó bliain amháin tar éis dháta an aontachais, cibé acu is túisce. 13. Beidh feidhm ag na nósanna imeachta a rialaíonn fiachas custaim a thabhú atá leagtha síos in Airteagail 201 go 232 de Rialachán (CEE) Uimh.2913/92 agus Airteagail 859 go 876a de Rialachán (CEE) Uimh. 2454/93 maidir leis na Ballstáit nua faoi réir na bhforálacha sonracha seo a leanas: - déanfar an gnóthú faoi choinníollacha na reachtaíochta Comhphobail. Nuair a tabhaíodh an fiachas custaim roimh dháta an aontachais, áfach, is é an Ballstát nua i dtrácht a dhéanfaidh an gnóthú faoina choinníollacha féin ina fhabhar féin. 14. Beidh feidhm ag na nósanna imeachta a rialaíonn dleacht a aisíoc agus a loghadh atá leagtha síos in Airteagail 235 go 242 de Rialachán (CEE) Uimh.2913/92 agus Airteagail 877 go 912 de Rialachán (CEE) Uimh. 2454/93 maidir leis na Ballstáit nua faoi réir na bhforálacha sonracha seo a leanas: - déantar dleachtanna a aisíoc agus a loghadh faoi choinníollacha na reachtaíochta Comhphobail. Nuair a bhaineann na dleachtanna a n-iarrtar a n-aisíocaíocht nó a loghadh le fiachas custaim a tabhaíodh roimh dháta an aontachais, áfach, is é an Ballstát nua i dtrácht ar a chostas féin a dhéanfaidh an aisíocaíocht agus an loghadh dleachtanna faoina choinníollacha féin. [5] IO L 360, 31.12.1994, lch. 2. Comhaontú mar atá arna leasú go deireanach le 22001 D 0178: Cinneadh Uimh.2/2001 ó Chomhairle Chomhlachais AE-Phoblacht na Seice an 23.1.2001 (IO L 64, 6.3.2001, lch. 36). [6] IO L 68, 9.3.1998, lch. 3. Comhaontú mar atá arna leasú go deireanach le 22001 D 0211: Cinneadh Uimh.3/2001 ó Chomhairle Chomhlachais AE na hEastóine an 19.2.2001 (IO L 79, 17.3.2001, lch. 26) [7] IO L 26, 2.2.1998, lch. 3. Comhaontú mar atá arna leasú go deireanach le 22001 D 0167: Cinneadh Uimh.1/2001 ó Chomhairle Chomhlachais AE- na Laitvia an 23.1.2001 (IO L 60, 1.3.2001, lch. 54). [8] IO L 51, 20.2.1998, lch. 3. Comhaontú mar atá arna leasú go deireanach le 22001 D 0236: Cinneadh Uimh.1/2001 ó Chomhairle Chomhlachais AE-na Liotuáine an 25.1.2001 (IO L 85, 24.3.2001, lch. 24). [9] IO L 347, 31.12.1993, lch. 2. Comhaontú mar atá arna leasú go deireanach le 22001 D 0120 (01): Cinneadh Uimh.4/2000 ó Chomhairle Chomhlachais AE-na hUngáire an 22.12.2000 (IO L 19, 20.1.2001, lch. 26). [10] IO L 348, 31.12.1993, lch. 2. Comhaontú mar atá arna leasú go deireanach le 22001 D 0120 (02): Cinneadh Uimh.4/2000 ó Chomhairle Chomhlachais AE-na Polainne an 29.12.2000 (IO L 19, 20.1.2001, lch. 29) [11] IO L 51, 26.2.1999, lch. 3. Comhaontú mar atá arna leasú go deireanach le 22001 D 0217 (02): Cinneadh Uimh.5/2000 ó Chomhairle Chomhlachais AE-na Slóivéine an 22.12.2000 (IO L 48, 17.2.2001, lch. 23). [12] IO L 359, 31.12.1994, lch. 2. Comhaontú mar atá arna leasú go deireanach le 22001 D 0237: Cinneadh Uimh.2/2001 ó Chomhairle Chomhlachais AE-na Slóvaice an 22.2.2001 (IO L 85, 24.3.2001, lch. 27). --------------------------------------------------